PARLAMENTUL ROMÂNIEI
	   Comisia pentru agricultură, silvicultură, industrie alimentară şi servicii  specifice
	                       Bucureşti, 18.12 .2006
                       Nr.24/709


RAPORT

asupra propunerii legislative pentru completarea Ordonanţei Guvernului nr. 42 din 29.01.2004 privind organizarea activităţii veterinare aprobată prin Legea nr. 215 din 27/05/2004 publicată în Monitorul Oficial al României, Partea I nr. 531 din 14 iunie 2004  
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru completarea Ordonanţei Guvernului nr. 42 din 29.01.2004 privind organizarea activităţii veterinare aprobata prin Legea nr. 215 din 27/05/2004 publicată în Monitorul Oficial al României, Partea I nr. 531 din 14 iunie 2004, transmisă cu adresa nr.Pl. x 853  din 13 noiembrie  2006 şi înregistrată sub nr.24/644/15.11.2006. 

La întocmirea raportului, Comisia a avut în vedere avizul favorabil al Consiliului Legislativ şi  punctul de vedere negativ al Guvernului.
 Propunerea legislativă are ca obiect de reglementare  completarea Ordonanţei Guvernului nr. 42/2004 privind organizarea activităţii veterinare, publicata în Monitorul Oficial al României, Partea I, nr. 531 din 14 iunie 2004, în sensul interzicerii creşterii animalelor domestice, cu excepţia animalelor de companie, în mediul urban.
Propunerea legislativă pentru completarea Ordonanţei Guvernului nr. 42 din 29.01.2004 privind organizarea activităţii veterinare aprobată prin Legea nr. 215 din 27/05/2004 publicata in Monitorul Oficial al României, Partea I nr. 531 din 14 iunie 2004, face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei, secretar de stat în cadrul Ministerului Agriculturii, Pădurilor şi Dezvoltării Rurale. 
La lucrările comisiei au fost prezenţi 25 de deputaţi, din totalul de 25 de membri ai comisiei.

Propunerea legislativă a fost respinsă in unanimitate, în şedinţa din 13 decembrie 2006, din următorul motiv:
· specificul oraşelor româneşti nu ar permite aplicarea reglementării propuse.
Propunerea legislativă a fost respinsă de Senat în şedinţa din 8 noiembrie 2006.

Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.
     VICEPREŞEDINTE,



SECRETAR,


      Adrian SEMCU       


           Vasile MOCANU  

